เรื่องร้องเรียน: 2-3 วันมานี้มีคนที่อาศัยเพิ่งไม้ถนนเลียบคลองประปา สร้างความเดือดร้อนให้ชาวบ้านแถวนี้มากมายโดยก่อกองไฟเผาไม้กองใหญ่ในที่ดิน ชาวบ้านในหมู่บ้านเดือดร้อน ต้องสูดควันพิษ ฝุ่น หายใจไม่ได้ แสบจมูก แสบตา ไอ ส่วนมากจะเริ่มจุดเผา บ่าย 4โมง ยาวไปตลอดคืน ขอความเมตตาทางเขตช่วยกรุณาจัดการคนประเภทก่อความเดือดร้อนไม้สิ้นสุด เคยมีคนไปเตือนถึงการกระทำหลายครั้ง หายไป 1-2 วัน แล้วก็เริ่มเผาอีก คงต้องรบกวนให้ใช้กฏหมายจากทางพนักงานที่ถูกต้องตามกฏหมายบังคับทำโทษ เมื่อวานนี้ลูกบ้านเดือนร้อนมาก ทุกคนร้องไปสมาคมเมืองทอง ทางนายกสมาคมก็นำเอกสารไปตักเตือน ไม่แน่ใจว่าจะสงบได้กี่วัน
การดำเนินการของเจ้าหน้าที่: #เขตหลักสี่ ปิดประกาศแจ้งเตือนประชาชน #งดเผาในที่โล่งทุกชนิดโดยเด็ดขาด  เพื่อแก้ปัญหาฝุ่น PM 2.5 . (28 ธ.ค.65) นางสมฤดี ลันสุชีพ ผู้อำนวยการเขตหลักสี่ มอบหมายให้นายอัมรินทร์ จารุตามระ ผู้ช่วยผู้อำนวยการเขต พร้อมหัวหน้าฝ่ายและเจ้าหน้าที่ฝ่ายสิ่งแวดล้อมฯ ฝ่ายโยธา ฝ่ายรักษาความสะอาดฯ และฝ่ายเทศกิจ ดำเนินการติดป้ายประกาศสำนักงานเขตหลักสี่  ณบริเวณที่ว่างริมคลองประปา โดยขอให้ประชาชน สถานประกอบการ หน่วยงานภาครัฐและเอกชนในพื้นที่ #งดเผาในที่โล่งทุกชนิดโดยเด็ดขาด ทั้งในที่ดินของตนเอง ที่ดินผู้อื่น หรือในที่ดินสาธารณะ เพื่อแก้ไขปัญหามลพิษทางอากาษจากฝุ่นละออง PM 2.5 . โดยหากฝ่าฝืนมีความผิดต้องระวางโทษจำคุก ไม่เกิน 3 เดือน หรือปรับไม่เกิน 25,000 บาท หรือทั้งจำทั้งปรับ ตามมาตรา 25 (4) แห่งพระราชบัญญัติการสาธารณสุข พ.ศ. 2522 และที่แก้ไขเพิ่มเติม .
ความเห็นของผู้แจ้ง: ขอให้สามารถยุติการเผาที่เกิดมลพิษได้ถาวรนะคะ  ชาวบ้านจะได้ไม่ต้องเดือดร้อนกับมลพิษอีกต่อไป ขอบคุณเขตหลักสี่และ Traffy fondue มากนะคะที่กรุณาจัดการตามความประสงค์ของชาวบ้าน area นี้ค่ะ
พื้นที่: แขวงทุ่งสองห้อง เขตหลักสี่ กรุงเทพมหานคร